Document ID: 31999R1618

Uredba Komisije (ES) št. 1618/1999
z dne 23. julija 1999
o merilih za ocenjevanje kakovosti strukturne statistike podjetij
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 58/97 z dne 20. decembra 1996 v zvezi s strukturno statistiko podjetij [1], kakor je bila nazadnje spremenjena z Uredbo (ES, Euratom) št. 410/98 [2], zlasti člena 12(vi),
(1) ker je Uredba (ES, Euratom) št. 58/97 določila skupni okvir za izdelavo statistike v Skupnosti o strukturi, dejavnosti, konkurenčnosti in rezultatih poslovanja v Skupnosti;
(2) ker mora Komisija predložiti poročilo Evropskemu parlamentu in Svetu o tej statistiki in zlasti o njeni kakovosti in o obremenitvi podjetij;
(3) ker je treba, da Komisija določi merila za ocenjevanje kakovosti strukturne statistike podjetij;
(4) ker so ukrepi, ki jih določa ta uredba, v skladu z mnenjem Odbora za statistični program,
SPREJELA NASLEDNJO UREDBO:
Člen 1
Merila za ocenjevanje kakovosti iz člena 7 Uredbe (ES, Euratom) št. 58/97 so določena v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. julija 1999

Labels: 4
19